**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: pasts@tukums.lv

|  |
| --- |
|  |

**L Ē M U M S**

Tukumā

2024. gada 7. februārī Nr. TND/24/42

(prot. Nr. 2, 2. §)

**Par izglītojamo ēdināšanas pakalpojumu izmaksām**

**un pašvaldības līdzfinansējumu izglītojamo ēdināšanai**

**Tukuma novada izglītības iestādēs no 2024. gada 1. jūlija**

Ēdināšanas pakalpojumu Tukuma novada pašvaldības izglītības iestādēs nodrošina:

[1] SIA “IRG” un SIA “Saltums Kandavā”, pamatojoties uz atklātā konkursa “Ēdināšanas pakalpojumu sniegšana Tukuma novada izglītības iestādēs” rezultātā noslēgtajiem iepirkuma līgumiem, atbilstoši lēmuma 1. pielikumam;

[2] juridiska persona, kurai ir noslēgts līgums par ēdināšanas pakalpojuma sniegšanu ar attiecīgo izglītības iestādi, atbilstoši lēmuma 2. pielikumam;

[3] izglītība iestāde, saskaņā ar apstiprināto maksas pakalpojumu cenrādi, atbilstoši lēmuma 3. pielikumam.

Pamatojoties uz Izglītības likuma 17. panta trešās daļas 11. punktu un Tukuma novada domes 2021. gada 24. novembra saistošo noteikumu Nr. 39 “Ēdināšanas maksas atvieglojumu piešķiršanas kārtība Tukuma novada pašvaldības vispārējās izglītības iestādēs” 4. punktu, atvieglojumu apmēru ēdināšanas maksai Tukuma novada pašvaldības izglītības iestādēs nosaka Tukuma novada dome. Ņemot vērā minēto, Tukuma novada dome nolemj:

1. noteikt šādu ēdināšanas maksas atvieglojumu apmēru no 2024. gada 1. jūlija:

1.1. pirmsskolas izglītības izglītojamo ēdināšanai pirmsskolas izglītības iestādēs un skolās, kas īsteno pirmsskolas izglītības programmu, 1,40 EUR dienā vienam izglītojamajam;

1.2. vispārējās izglītības iestādēs no 1. līdz 4. klasei starpību starp ēdināšanas pakalpojuma maksu un normatīvajos aktos noteikto valsts budžeta finansējumu, atbilstoši 4. pielikuma 1. tabulai;

1.3. vispārējās izglītības iestādēs no 5. līdz 12. klasei 50 % no pusdienu maksas, atbilstoši 4. pielikuma 2. tabulai;

1.4. izglītojamajiem, kuri ir daudzbērnu ģimeņu bērni, bērni ar invaliditāti, bērni, kuri slimo ar celiakiju, aizbildnībā nodotie bērni, 81 %, izņemot lēmuma 1.2. punktā minētajos gadījumos, atbilstoši 4. pielikuma 3. tabulai;

1.5. izglītojamajiem, kuri dzīvo mājsaimniecībā, kurai piešķirts trūcīgas vai maznodrošinātas mājsaimniecības statuss, 100 %, izņemot lēmuma 1.2. punktā minētajos gadījumos, atbilstoši 4. pielikuma 4. tabulai;

1.6. Kandavas Reģionālās pamatskolas izglītojamajiem, kuri dzīvo mājsaimniecībā, kurai piešķirts trūcīgas vai maznodrošinātas mājsaimniecības statuss un kuri izmanto internāta pakalpojumu, 100 % no ēdināšanas (brokastis, pusdienas, launags, vakariņas) izmaksām,

2. noteikt, ka pašvaldības ēdināšanas maksas atvieglojums netiek piešķirts, ja izglītojamā vecāks/likumiskais pārstāvis vai pilngadīgs izglītojamais izglītības iestādes noteiktajā kārtībā nav informējis izglītības iestādi par izglītības iestādes neapmeklēšanu un nav veicis ēdināšanas pakalpojuma atteikumu par konkrēto kavējuma periodu. Par neatteikto ēdināšanas pakalpojumu vecāks/likumiskais pārstāvis sedz pilnu ēdināšanas pakalpojuma maksu atbilstoši lēmuma 1., 2. vai 3. pielikumam,

3. uzdot Tukuma novada pašvaldības izglītības iestāžu vadītājiem informēt izglītojamo vecākus/likumiskos pārstāvjus un pilngadīgos izglītojamos:

3.1. par ēdināšanas maksas atvieglojumu apmēru Tukuma novada pašvaldības izglītības iestādēs no 2024. gada 1. jūlija;

3.2. par pienākumu lēmuma 2. punktā noteiktajā gadījumā segt pilnu ēdināšanas pakalpojuma maksu,

4. finansējumu izglītojamo ēdināšanas maksas atvieglojumu nodrošināšanai plānot Tukuma novada izglītības iestāžu budžetos,

5. atzīt par spēku zaudējušu no 2024. gada 1. jūlija Tukuma novada domes 2023. gada 31. augusta lēmumu Nr. TND/23/528 “Par izglītojamo ēdināšanas pakalpojumu izmaksām un pašvaldības līdzfinansējumu izglītojamo ēdināšanai Tukuma novada izglītības iestādēs no 2023. gada 1. septembra” (prot. Nr. 13, 52. §).

Domes priekšsēdētājs G. Važa